38 Baculus

Valet ad duo: ad sustentacionem infirmorum et ad fugacionem nociuorum.

¶ Pro primo, sciendum quod sicut vitis caderet in terram nisi sustentaretur baculo, et fructus eius putresceret, sic infirmus peccator nisi baculo crucis iuuaretur, Psal. [22:4]: *Virga tua, et baculus tuus, ipsa consolata sunt*.

Pro secundo, dicit Ysidorus, quod baculus interpositus inter hominem et lupum fugat lupum. Sic crux Christi contra diabolum, Figura 1 Reg. 17[:40-43], Dauid cum baculo vicit Goliath.

¶ Item, filli Israel ex precepto debuerat baculo habere in manu exeundo de Egipto, Exod. 12[:11].

¶ Item, Christus transeundo mundum vsus est baculo, id est, cruce, Gen. 32[:10]: *In baculo meo,* in cruce, *transivi Jordanem istum,* id est, mundum. Nam Jordanis interpretur discensus eorum qui in mundo plures descendunt quam ascendant, et nunc cum Domini curuus regis, scilicet, hominum et angelorum.

¶ Est ergo hic notandum quod qui recenter surgit de infirmitate indigent baculo donec ad plenum conualescat. Sicut nos qui semper infirmamur indigemus cruce et penitencia donec consummetur in gloria. Figura 1 Reg. 17[:40], Dauid *tulit baculum.*